Държавен вестник, бр. 64, 2011 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  64
(4) Кастрене се допуска за защита на 
техническата инфраструктура по смисъла на 
Закона за устройство на територията, както и 
в крайните редове на защитните горски пояси.
Чл. 43. (1) Мероприятията за подпомагане 
на възобновяването включват оставяне на 
семенници, обработка на почвата и мъртвата 
горска постилка, отстраняване на подлеса, 
забрана на пашата, разораване на почвата 
за разкъсване на корените в насаждения за 
издънково възобновяване с коренови издънки. 
(2) При затруднено естествено възобновя­
ване се прилага подпомагане на възобновя­
ването чрез засяване на семена и жълъди и 
залесяване на невъзобновени участъци.
Чл. 44. Мероприятията за опазването на 
подраста включват прилагане на подходяща 
техника и технология при сечта и извоза на 
материалите; почистване на сечищата; ограж­
дане на възобновителните участъци; провеж­
дане на сечта в сезони и срокове, съобразени 
с биологичните изисквания на дървесните 
видове, грижи за подраста. 
Г л а в а  т р е т а
ПРАВИЛА ЗА ПРОВЕЖДАНЕ НА СЕЧИТЕ
Раздел І
Условия и ред за провеждане на сечите
Чл. 45. (1) Сечите в горите се провеждат 
съгласно предвижданията на горскостопан­
ските планове и програми, ловностопанските 
планове и плановете за дейности по опазване 
от пожари. 
(2) За извършване на сечта е необходимо:
1. насаждението да е маркирано;
2. да е издадено позволително за сеч.
(3) Без наличие на условията по ал. 1 и 2 
е допустимо отсичане на дървета с цел пре­
дотвратяване или своевременно потушаване 
на пожари, както и отсичане на единични 
дървета с цел предотвратяване на аварийни 
ситуации, създаващи опасност за живота и 
здравето на хората.
(4) При ежегодното планиране на насажде­
нията за сеч собствениците на гори, държав­
ните горски стопанства, държавните ловни 
стопанства, общините – собственици на гори, 
както и горските сдружения с предимство 
предвиждат за сеч насаждения:
1. в които сечта от предходната година не 
е приключила;
2. с влошено санитарно състояние; 
3. с напреднал възобновителен процес;
4. с пълнота, по-голяма от 0,8, за провеж­
дане на отгледни сечи;
5. за провеждане на отгледни сечи до 
склопяването им;
6. в които са планирани дейности по опаз­
ване от пожари. 
(5) Собствениците на гори, както и ли­
цата, на които е предоставено управлението 
на поземлени имоти в горски територии, 
задължително провеждат отгледни сечи без 
материален добив:
1. в случаите, предвидени в горскостопан­
ския план или програма;
2. когато е дадено предписание за това от 
регионалната дирекция по горите.
(6) Сечта по ал. 4, т. 2 се провежда в срока, 
определен в предписанието. 
(7) За усвояване на дървесина от имоти 
с променено предназначение, имоти, върху 
които е учредено право на строеж, право 
на ползване и сервитути по реда на Закона 
за горите и Закона за енергетиката, сечите 
се провеждат на основание на съответната 
заповед или договор, без да е необходимо да 
са предвидени в горскостопански план или 
програма.
(8) За усвояване на дървесина от имоти, 
върху които е възникнал сервитут по силата 
на специален закон, сечите се провеждат, без 
да е необходимо да са предвидени в горско­
стопански план или програма. 
Чл. 46. (1) Провеждането на сечи с из­
следователска и опитна цел се допуска след 
разрешение на изпълнителния директор на 
Изпълнителната агенция по горите. Когато 
сечта се извършва в гори – собственост на 
физически лица, юридически лица и общини, 
разрешението се дава след представяне на 
писмено съгласие на собственика.
(2) Изискването по ал. 1 не се прилага за 
провеждане на сечи в гори, предоставени за 
изследователска и учебно-опитна дейност. 
Чл. 47. (1) При провеждане на сечите 
лицата, извършващи добив на дървесина, са 
длъжни да: 
1. секат само определените и отбелязани за 
сеч дървета, а при гола сеч – всички дървета 
върху площта на сечището без забранените за 
сеч дървета, указани в позволителното за сеч;
2. пазят от повреди немаркираните дървета, 
подраста и младиняка;
3. пазят граничните знаци и марките на 
маркираните дървета за сеч;
4. повалят дърветата така, че да пазят от 
задръстване пътища, реки, канали, просеки 
и др.;
5. спазват установените правила и изис­
квания за техническа и пожарна безопасност 
при работа в горите;
6. спазват одобрения технологичен план 
за добив на дървесина. 
(2) Дърветата се секат ниско до земята. 
Височината на пъна, мерена от горната му 
страна, не трябва да надвишава 5 см – за 
пънове с диаметър до 20 см, и една четвърт 
от диаметъра му – за пънове с диаметър над 
20 см.